title: 2010/763/EU: A Tanács határozata ( 2010. december 6. ) az Európai Unió és a Salamon-szigetek közötti halászati partnerségi megállapodás megkötéséről

text:
               9.12.2010

               HU

               Az Európai Unió Hivatalos Lapja

               L 324/48

         A TANÁCS HATÁROZATA
   (2010. december 6.)
   az Európai Unió és a Salamon-szigetek közötti halászati partnerségi megállapodás megkötéséről
   (2010/763/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikke (2) bekezdésére, összefüggésben 218. cikke (6) bekezdésének a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               Az Európai Bizottságnak az Európai Közösség és a Salamon-szigetek között kötendő halászati partnerségi megállapodásról szóló tárgyalások megkezdésére való felhatalmazásáról szóló, 2009. szeptember 22-i tanácsi határozat alapján a Közösség tárgyalásokat folytatott a Salamon-szigetekkel egy halászati partnerségi megállapodásról, amely a közösségi hajóknak halászati lehetőségeket biztosít a Salamon-szigetek felségterületéhez vagy joghatósága alá tartozó vizeken.

               (2)

               A tárgyalások eredményeként a felek 2009. szeptember 26-én új halászati partnerségi megállapodást parafáltak.

               (3)

               A 2010/397/EU tanácsi határozat (1) alapján az Európai Unió és a Salamon-szigetek közötti halászati partnerségi megállapodást a Felek aláírták és 2009. október 9. óta ideiglenesen alkalmazzák.

               (4)

               A megállapodást meg kell kötni,

         ELFOGADTA EZT A HATÁROZATOT:
   1. cikk
   Az Európai Unió és a Salamon-szigetek közötti halászati partnerségi megállapodást (2) a Tanács jóváhagyja.
   2. cikk
   A Tanács elnöke kijelöli az(oka)t a személy(eke)t, aki(k) az Unió nevében jogosult(ak) lesz(nek) megtenni a megállapodás 18. cikkében előírt értesítést annak kifejezésére, hogy az Unió a megállapodást (3) magára nézve jogilag kötelező erejűnek ismeri el.
   3. cikk
   Ez a határozat elfogadása napján lép hatályba.

      Kelt Brüsszelben, 2010. december 6-án.

            a Tanács részéről

            az elnök

         J. MILQUET

      (1)  HL L 190., 2010.7.22., 1. o.

      (2)  A megállapodás szövegét az aláírásról szóló határozattal együtt közzétették a HL L 190., 2010.7.22., 3. o.-n.

      (3)  A megállapodás hatálybalépése időpontjának az Európai Unió Hivatalos Lapjában való közzétételéről a Tanács Főtitkársága gondoskodik.


title: A Bizottság határozata (2003. szeptember 11.) a Kínai Népköztársaságból, Indonéziából, Malajziából és Vietnamból származó eldobható gázöngyújtók behozatalával kapcsolatos dömpingellenes eljárás megszüntetéséről, valamint a Kínai Népköztársaságból származó vagy Tajvanról szállított, illetve onnan származó, nem újratölthető tűzköves gázöngyújtók behozatalára és a Kínai Népköztársaságból származó vagy Tajvanról szállított, illetve onnan származó egyes újratölthető tűzköves öngyújtók behozatalára vonatkozó dömpingellenes vám időközi felülvizsgálatának megszüntetéséről

text:
Fontos jogi nyilatkozat

|

32003D0645

Hivatalos Lap L 228 , 12/09/2003 o. 0035 - 0037

		A Bizottság határozata(2003. szeptember 11.)a Kínai Népköztársaságból, Indonéziából, Malajziából és Vietnamból származó eldobható gázöngyújtók behozatalával kapcsolatos dömpingellenes eljárás megszüntetéséről, valamint a Kínai Népköztársaságból származó vagy Tajvanról szállított, illetve onnan származó, nem újratölthető tűzköves gázöngyújtók behozatalára és a Kínai Népköztársaságból származó vagy Tajvanról szállított, illetve onnan származó egyes újratölthető tűzköves öngyújtók behozatalára vonatkozó dömpingellenes vám időközi felülvizsgálatának megszüntetéséről(2003/645/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb az 1972/2002/EK rendelettel [1] módosított, az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre [2], és különösen annak 9. cikkére és 11. cikke (3) bekezdésére,a Tanácsadó Bizottsággal folytatott konzultációt követően,mivel:A. ELJÁRÁS(1) 1991-ben a Tanács a 3433/91/EGK rendelettel [3] végleges dömpingellenes vámot vetett ki a többek között a Kínai Népköztársaságból származó, nem újratölthető tűzköves gázöngyújtók behozatalára.(2) A Tanács a 384/96/EK tanácsi rendelet (az alaprendelet) 13. cikkének megfelelően végrehajtott vizsgálatra hivatkozva a 192/1999/EK rendelettel [4] kiterjesztette a fenti dömpingellenes intézkedést: a) a Tajvanról szállított, illetve onnan származó, nem újratölthető tűzköves gázöngyújtók behozatalára, valamint b) egyes Kínából származó vagy Tajvanról szállított, illetve onnan származó újratölthető öngyújtók behozatalára.(3) 2001-ben az 1824/2001/EK tanácsi rendelet [5] végleges vámot vezetett be a Kínai Népköztársaságból származó, a 96131000 KN-kód (96131000*19 TARIC-kód) alá tartozó, nem újratölthető tűzköves gázöngyújtókra, és helybenhagyta a 192/1999/EK rendelettel a Kínai Népköztársaságból származó vagy Tajvanról szállított, illetve onnan származó, a 96132090 KN-kód (96132090*21 és 96132090*29 TARIC-kód) alá tartozó, egyes újratölthető tűzköves öngyújtók behozatalára, valamint a Tajvanról szállított és a 9613100096131000*19 KN-kód (TARIC-kód) alá tartozó vagy Tajvanról származó és a 96131000 KN-kód ( TARIC-kód) alá 96131000*19 tartozó, nem újratölthető öngyújtók behozatalára kiterjesztett dömpingellenes vámokat. Ezeket a vámokat a 3433/91/EGK rendelettel bevezetett és a 192/1999/EK rendelettel kiterjesztett végleges dömpingellenes intézkedésekre vonatkozó lejárati felülvizsgálatra hivatkozva vetették ki, az alaprendelet 11. cikke (2) bekezdésének megfelelően.(4) 2002. május 14-én a Bizottsághoz panasz érkezett a Kínai Népköztársaságból, Indonéziából, Malajziából és Vietnamból származó – tűzköves vagy piezo, töltőszeleppel rendelkező vagy nem rendelkező – eldobható gázöngyújtók (eldobható öngyújtók) behozatalának állítólagos károkozó dömpingjével kapcsolatban.(5) A panaszt a European Federation of Lighter Manufacturers (Európai Öngyújtógyártók Szövetsége – EFLM) nyújtotta be az eldobható öngyújtók közösségi gyártásának 90 %-át képviselő a közösségi termelők nevében, az alaprendelet 4. cikkének (1) bekezdése és 5. cikkének (4) bekezdése alapján.(6) A panasz meggyőző bizonyítékot tartalmazott a dömping és az ebből eredő súlyos kár fennállásáról, amelyet elegendőnek tekintettek egy dömpingellenes vizsgálat kezdeményezésének alátámasztásához, az alaprendelet 5. cikkének megfelelően.(7) A Kínai Népköztársaságból származó vagy Tajvanról szállított, illetve onnan származó, nem újratölthető tűzköves öngyújtók és egyes újratölthető öngyújtók tekintetében hatályban lévő végleges dömpingellenes intézkedésekkel kapcsolatban a Bizottság úgy találta, hogy amennyiben az alaprendelet 5. cikkének megfelelően kezdeményezett vizsgálat eredményei alapján arra az elhatározásra jutnának, hogy intézkedéseket kell bevezetni a Kínai Népköztársaságból származó eldobható öngyújtókra vonatkozóan, az 1824/2001/EK rendelettel bevezetett intézkedések folytatólagos alkalmazása a továbbiakban nem lenne helyénvaló, és az 1824/2001/EK rendeletet ennek megfelelően módosítani kellene, illetve hatályon kívül kellene helyezni. Sőt, a vizsgálat hivatalos lezárása esetén ennek egyik következménye a jelenlegi vizsgálat alá vont országokból származó valamennyi – azaz újratölthető vagy nem újratölthető, tűzköves vagy piezo – eldobható gázöngyújtóra vonatkozó intézkedések bevezetése is lehetett volna. Másrészről a Kínai Népköztársaságból származó, újratölthető vagy nem újratölthető tűzköves öngyújtókra már eddig is vonatkoztak intézkedések, ami az új intézkedésekkel való összeütközéshez vezethetett volna. Az ilyen ütközést a meglévő intézkedések módosításával vagy hatályon kívül helyezésével kerülték volna el. Ezért úgy ítélték, hogy az alaprendelet 11. cikke (3) bekezdésének megfelelően felülvizsgálatot (időközi felülvizsgálat) kell kezdeni az 1824/2001/EK rendelet tekintetében, annak érdekében, hogy lehetővé tegyék az alaprendelet 5. cikke szerinti, a Kínai Népköztársaságból, Indonéziából, Malajziából és Vietnamból származó valamennyi eldobható öngyújtóra vonatkozó vizsgálat tükrében szükséges módosításokat vagy hatályon kívül helyezéseket.(8) Ennek megfelelően a Bizottság – a Tanácsadó Bizottsággal folytatott konzultációt követően – az Európai Közösségek Hivatalos Lapjában kihirdetett értesítéssel [6] dömpingellenes eljárást indított a Kínai Népköztársaságból, Indonéziából, Malajziából és Vietnamból származó eldobható gázöngyújtók a Közösségbe történő behozatalával kapcsolatban, és ezzel egyidejűleg időközi felülvizsgálatot az 1824/2001/EK rendelet tekintetében. A fentieket figyelembe véve az említett időközi felülvizsgálat elindítása teljes mértékben másodrendűnek tekintendő.(9) A Bizottság hivatalosan értesítette az érintettként ismert exportáló termelőket és importőröket, az exportáló országok képviselőit, a reprezentatív mintaként szolgáló felhasználókat és a panaszt benyújtó közösségi termelőket. Az érdekelt feleknek lehetőséget biztosítottak arra, hogy írásban ismertessék álláspontjukat és az eljárás kezdeményezéséről szóló értesítésben megadott határidőn belül meghallgatást kérjenek.B. A PANASZ VISSZAVONÁSA ÉS AZ ELJÁRÁS MEGSZÜNTETÉSE(10) A Bizottsághoz intézett 2003. július 14-i levelével az EFLM hivatalosan visszavonta a panaszát.(11) Az alaprendelet 9. cikke (1) bekezdésének megfelelően a panasz visszavonása esetén az eljárás megszüntethető, kivéve, ha az ilyen megszüntetés nem áll a Közösség érdekében.(12) A Bizottság úgy ítélte, hogy a jelenlegi eljárást meg kell szüntetni, mivel a vizsgálat nem tárt fel arra utaló tényezőket, hogy az ilyen megszüntetés nem állna a Közösség érdekében. Az érdekelt feleket ennek megfelelően tájékoztatták, és lehetőséget biztosítottak számukra, hogy észrevételeiket megtegyék.(13) Egy kínai exportáló termelő azt állította, hogy a Bizottságnak a panasz visszavonása ellenére folytatnia kell a vizsgálatot és közölni annak lényeges megállapításait, különösen a dömping tekintetében. Ebben az összefüggésben az érintett exportáló termelő azzal érvelt, hogy az eljárás során tanúsított együttműködése és a saját kivitelei tekintetében a dömping hiányának bemutatására tett erőfeszítései folytán érdeke fűződik a vizsgálat folytatásához.(14) Ugyanez az exportáló termelő továbbá azt állította, hogy az elkövetkezőkben kerülni kellene a dömpingellenes eljárások kezdeményezését. Arra hivatkozott, hogy a panasz visszavonása mutatja, hogy az e vizsgálatot elindító panasz megalapozatlan volt. Ezért ez az exportáló termelő arra a következtetésre jutott, hogy amennyiben úgy találják, hogy nem történt dömping, ezt ennek megfelelően közzé kell tenni. Ez megakadályozná, hogy a közösségi iparág a közeljövőben újabb panaszt nyújtson be.(15) Ezeket az állításokat vissza kellett utasítani. Az alaprendelet 5. cikke (1) bekezdésének megfelelően minden esetben dömpingellenes vizsgálatot kell indítani, ha a Bizottsághoz a károkozó dömping fennállásáról kellően meggyőző bizonyítékot tartalmazó panasz érkezik. A jelenlegi esetben úgy találták, hogy a közösségi iparág által benyújtott panaszt kellően meggyőző bizonyíték támasztotta alá, a jelenlegi eljárás elindítása következésképpen teljes mértékben indokolt volt. Az alaprendelet 9. cikke (1) bekezdésének megfelelően a dömpingellenes eljárást a panasz visszavonása esetén meg lehet szüntetni, kivéve, ha az ilyen megszüntetés nem áll a Közösség érdekében. A fenti (12) preambulumbekezdésben említettek szerint azonban semmilyen információ vagy bizonyíték nem állt rendelkezésre arra vonatkozóan, hogy az eljárás megszüntetése nem áll a Közösség érdekében. A Közösség érdekének vizsgálatakor és az alaprendelet 21. cikkének megfelelően az exportáló termelők érdekeit nem lehet figyelembe venni. Ebben az összefüggésben meg kell jegyezni, hogy az alaprendelet 21. cikkében említett felektől – mint például felhasználók, importőrök vagy fogyasztók – nem érkezett arra utaló észrevétel, hogy az ilyen megszüntetés nem áll a Közösség érdekében. Ezért arra a következtetésre jutottak, hogy semmi nem indokolja a vizsgálat folytatását, és ennek megfelelően az eljárást a dömping és károkozás meglétére vagy hiányára, illetve a vizsgálat bármely más szempontjára vonatkozó hivatalos határozat nélkül meg kell szüntetni.(16) Ugyanez az exportáló termelő azt állította, hogy a Kínai Népköztársaságból származó vagy Tajvanról szállított, illetve onnan származó, nem újratölthető tűzköves öngyújtókkal és egyes újratölthető öngyújtókkal szemben hatályban lévő végleges dömpingellenes intézkedéseket az eljárás megszüntetése esetén hatályon kívül kell helyezni. Ebben az összefüggésben az érintett exportáló termelő azzal érvelt, hogy a jelenlegi vizsgálat ugyanarra a hasonló termékre vonatkozik, és ezért a Kínai Népköztársaságból származó vagy Tajvanról szállított, illetve onnan származó, nem újratölthető tűzköves öngyújtókra és egyes újratölthető öngyújtókra vonatkozó végleges dömpingellenes intézkedések további fenntartása megsértené az alaprendelet 1. cikkének (4) bekezdését és 9. cikkének (5) bekezdését.(17) Meg kell jegyezni, hogy a jelenlegi eljárás során vizsgált szempontok egyikéről sem született hivatalos döntés, az érintett termékre és a hasonló termékre vonatkozó vizsgálatot is beleértve. A jelenlegi eljárást kiváltó panasz keretében benyújtott bizonyíték – az érintett termékre és a hasonló termékre vonatkozó információt is beleértve – meggyőző bizonyíték volt, amelyet a kezdeményezés szakaszában elégségesnek tekintettek, de egy végleges határozathoz nem bizonyult elegendőnek, és nem is vetített előre ilyen határozatot.(18) A (7) és (8) preambulumbekezdésben említettek szerint továbbá az időközi felülvizsgálat az alaprendelet 5. cikke alapján kezdeményezett vizsgálathoz képest másodrendű szerepet játszott, azzal a céllal, hogy lehetővé tegye a Kínai Népköztársaságból származó vagy Tajvanról szállított, illetve onnan származó, nem újratölthető tűzköves öngyújtók és egyes újratölthető öngyújtók behozatalára hatályban lévő dömpingellenes vám módosítását vagy hatályon kívül helyezését, megfelelő esetben az alaprendelet 5. cikke szerint kezdeményezett vizsgálat megállapításai alapján. A (15) és (17) preambulumbekezdésben említetteknek megfelelően a jelenlegi vizsgálat nem vezetett olyan hivatalos döntéshez, amely indokolná az 1824/2001/EK rendelet módosítását vagy hatályon kívül helyezését, amely rendelet megállapította, hogy a Kínai Népköztársaságból származó tűzköves öngyújtók dömpingelt behozatala kárt okozott a közösségi iparágnak. Az alaprendelet 9. cikke (4) bekezdésének megfelelően dömpingellenes vámot vezetnek be akkor, ha végleges megállapítást nyer, hogy a dömping és az általa okozott kár fennáll, és a Közösség érdekei szükségessé teszik a beavatkozást. Az alaprendelet 11. cikke (3) bekezdésének megfelelően a végleges dömpingellenes intézkedéseket csak akkor lehet módosítani vagy hatályon kívül helyezni, ha a körülmények a dömping és a károkozás szempontjából lényegesen megváltoztak, amit a jelenlegi eljárás nem erősített meg. Következésképpen az időközi felülvizsgálatot a Kínai Népköztársaságból származó vagy Tajvanról szállított, illetve onnan származó, nem újratölthető tűzköves öngyújtók és egyes újratölthető öngyújtók behozatalára hatályban lévő intézkedések módosítása vagy hatályon kívül helyezése nélkül meg kell szüntetni.(19) A fentiek fényében a Bizottság arra a következtetésre jutott, hogy a Kínai Népköztársaságból, Indonéziából, Malajziából és Vietnamból származó eldobható öngyújtók a Közösségbe történő behozatalára vonatkozó dömpingellenes eljárást dömpingellenes intézkedések bevezetése nélkül meg kell szüntetni.(20) Az időközi felülvizsgálatot a Kínai Népköztársaságból származó vagy Tajvanról szállított, illetve onnan származó, nem újratölthető tűzköves öngyújtók és egyes újratölthető öngyújtók behozatala tekintetében hatályban lévő intézkedések módosítása vagy hatályon kívül helyezése nélkül meg kell szüntetni, tekintettel annak a (7) és (8) preambulumbekezdésben leírt, az alaprendelet 5. cikke alapján kezdeményezett vizsgálathoz viszonyított másodrendű szerepére,A KÖVETKEZŐKÉPPEN HATÁROZOTT:Egyetlen cikk(1) A 384/96/EK tanácsi rendelet 5. cikke alapján kezdeményezett, a Kínai Népköztársaságból, Indonéziából, Malajziából és Vietnamból származó eldobható gázöngyújtók behozatalára vonatkozó dömpingellenes vizsgálatot megszüntetik.(2) A Kínai Népköztársaságból származó vagy Tajvanról szállított, illetve onnan származó, nem újratölthető tűzköves gázöngyújtók behozatalára és a Kínai Népköztársaságból származó vagy Tajvanról szállított, illetve onnan származó egyes újratölthető tűzköves öngyújtók behozatalára vonatkozó dömpingellenes vám a 384/96/EK tanácsi rendelet 11. cikkének (3) bekezdése alapján kezdeményezett időközi felülvizsgálatát a hatályban lévő dömpingellenes vám módosítása nélkül megszüntetik.(3) Az 1824/2001/EK rendelettel bevezetett végleges dömpingellenes vámok hatályban maradnak.Kelt Brüsszelben, 2003. szeptember 11-én.a Bizottság részérőlPascal Lamya Bizottság tagja[1] HL L 305., 2002.11.7., 1. o.[2] HL L 56., 1996.3.6., 1. o.[3] HL L 326., 1991.11.28., 1. o.[4] HL L 22., 1999.1.29., 1. o.[5] HL L 248., 2001.9.18., 1. o.[6] HL C 153., 2002.6.27., 3. o.--------------------------------------------------


title: 2009/943/EK: A Tanács határozata ( 2009. november 30. ) a 2006/326/EK határozatnak az Európai Közösség és a Dán Királyság között a polgári és kereskedelmi ügyekben a bírósági és bíróságon kívüli iratok kézbesítéséről szóló megállapodás 5. cikke (2) bekezdésének végrehajtására vonatkozó eljárás létrehozása érdekében történő módosításáról

text:
               16.12.2009

               HU

               Az Európai Unió Hivatalos Lapja

               L 331/26

      A TANÁCS HATÁROZATA

   (2009. november 30.)
   a 2006/326/EK határozatnak az Európai Közösség és a Dán Királyság között a polgári és kereskedelmi ügyekben a bírósági és bíróságon kívüli iratok kézbesítéséről szóló megállapodás 5. cikke (2) bekezdésének végrehajtására vonatkozó eljárás létrehozása érdekében történő módosításáról
   (2009/943/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 61. cikke c) pontjára, összefüggésben a 300. cikk (2) bekezdése első albekezdésének első mondatával és a 300. cikk (3) bekezdésének első albekezdésével,
   tekintettel a Bizottság javaslatára,
   tekintettel az Európai Parlament véleményére (1),
   mivel:

               (1)

               A 2006/326/EK tanácsi határozattal (2) megkötött, a polgári és kereskedelmi ügyekben a bírósági és bíróságon kívüli iratok kézbesítéséről szóló, az Európai Közösség és a Dán Királyság közötti megállapodás (3) (a továbbiakban: a megállapodás) 3. cikkének (2) bekezdése kiterjesztette Dániára a tagállamokban a polgári és kereskedelmi ügyekben a bírósági és bíróságon kívüli iratok kézbesítéséről (iratkézbesítés) szóló, 2007. november 13-i 1393/2007/EK európai parlamenti és tanácsi rendelet (4) rendelkezéseinek alkalmazását.

               (2)

               A megállapodás 5. cikkének (2) bekezdése úgy rendelkezik, hogy Dánia tartózkodik olyan nemzetközi megállapodások kötésétől, amelyek érinthetik vagy módosíthatják az 1393/2007/EK rendeletet hatályát, kivéve, ha a Közösség ehhez hozzájárul, továbbá e megállapodás és a kérdéses nemzetközi megállapodás egymáshoz való viszonyát megfelelően szabályozzák.

               (3)

               Sem a megállapodás, sem pedig a 2006/326/EK határozat nem rendelkezik arról, hogy a Közösségnek milyen formában kell kifejeznie a kérdéses nemzetközi megállapodás Dánia általi megkötéséhez való hozzájárulását.

               (4)

               Ezért létre kell hozni a megállapodás 5. cikke (2) bekezdésének végrehajtására vonatkozó eljárást. Ezzel az eljárással kell biztosítani, hogy a Közösség hozzájárulását kifejező határozatok gyorsan meghozhatók legyenek.

               (5)

               Azt követően, hogy Dánia értesítést küldött nemzetközi megállapodás megkötésére vonatkozó szándékáról, a Bizottságnak meg kell vizsgálnia az adott megállapodás összhangját az 1393/2007/EK rendelettel – beleértve az említett rendeletre hatással lévő közösségi jogszabályokat is –, és meg kell határoznia az esetleg szükséges intézkedéseket. Mivel a cél az, hogy az 1393/2007/EK rendelet rendelkezéseit egységesen alkalmazzák a tagállamokban és Dániában, a Bizottságnak biztosítania kell, hogy Dánia ne kössön meg egy adott nemzetközi megállapodást, ha az befolyásolhatja azokat a feltételeket, amelyekkel maga a Közösség csatlakozna a szóban forgó megállapodáshoz vagy – adott esetben – felhatalmazná a tagállamokat, hogy a Közösség érdekében csatlakozzanak ahhoz. Azokban az esetekben, amikor a Közösség már részes fele a szóban forgó nemzetközi megállapodásnak, vagy a Közösség felhatalmazta a tagállamokat, hogy ahhoz a Közösség érdekében csatlakozzanak, a Bizottságnak korlátozottabb jellegű vizsgálatot kell folytatnia annak ellenőrzése céljából, hogy Dánia ugyanolyan feltételek mellett kíván a nemzetközi megállapodáshoz csatlakozni, mint a Közösség vagy – adott esetben – a Közösség által erre felhatalmazott tagállamok.

               (6)

               A 2006/326/EK határozatot ezért ezen eljárás létrehozása céljából módosítani kell.

               (7)

               Az Európai Unióról szóló szerződéshez és az Európai Közösséget létrehozó szerződéshez csatolt, az Egyesült Királyság és Írország helyzetéről szóló jegyzőkönyv 3. cikke értelmében az Egyesült Királyság és Írország részt vesz ennek a határozatnak az elfogadásában és alkalmazásában.

               (8)

               Az Európai Unióról szóló szerződéshez és az Európai Közösséget létrehozó szerződéshez csatolt, Dánia helyzetéről szóló jegyzőkönyv 1. és 2. cikkének megfelelően Dánia nem vesz részt e határozat elfogadásában, az rá nézve nem kötelező és nem alkalmazandó,

         A KÖVETKEZŐKÉPPEN HATÁROZOTT:
   Egyetlen cikk
   A 2006/326/EK határozat a következő cikkekkel egészül ki:

      „1a. cikk
      (1)   A Dániával létrejött megállapodás 5. cikke (2) bekezdésének alkalmazásában a Bizottság a Közösség hozzájárulását kifejező határozat meghozatalát megelőzően megvizsgálja, hogy a Dánia által tervezett nemzetközi megállapodás nem fosztja-e meg hatásaitól a megállapodást, és nem gátolja-e az abban foglalt szabályok révén létrehozott rendszer megfelelő működését.
      (2)   A Bizottság indokolással ellátott határozatot hoz az azt követő 90 napon belül, hogy Dánia értesítette a szóban forgó nemzetközi megállapodás megkötésére irányuló szándékáról.
      Amennyiben a szóban forgó nemzetközi megállapodás teljesíti az (1) bekezdésben említett feltételeket, a Bizottság határozata kifejezi a Közösségnek a megállapodás 5. cikke (2) bekezdése szerinti hozzájárulását.
      1b. cikk
      A Bizottság tájékoztatja a tagállamokat azokról a nemzetközi megállapodásokról, amelyek megkötésére az 1a. cikkel összhangban Dánia felhatalmazást kapott.”

      Kelt Brüsszelben, 2009. november 30-án.

            a Tanács részéről

            az elnök

         B. ASK

      (1)  A 2009. november 24-i vélemény (a Hivatalos Lapban még nem tették közzé).

      (2)  HL L 120., 2006.5.5., 23. o.

      (3)  HL L 300., 2005.11.17., 55. o.

      (4)  HL L 324., 2007.12.10., 79. o.


title: 2007/857/EK: A Tanács határozata ( 2007. november 8. ) a 2005-ös csatlakozási okmány I. mellékletének módosításáról

text:
               29.12.2007

               HU

               Az Európai Unió Hivatalos Lapja

               L 347/3

      A TANÁCS HATÁROZATA

   (2007. november 8.)
   a 2005-ös csatlakozási okmány I. mellékletének módosításáról
   (2007/857/EK)
   AZ EURÓPAI UNIÓ TANÁCSA,
   tekintettel a 2005-ös csatlakozási okmányra és különösen annak 3. cikke (6) bekezdésére,
   tekintettel a Bizottság javaslatára,
   mivel:

               (1)

               A 2005-ös csatlakozási okmány 3. cikkének (3) bekezdése előírja, hogy a Bolgár Köztársaság és Románia csatlakozik az I. mellékletben felsorolt egyezményekhez és jegyzőkönyvekhez.

               (2)

               2005. április 14-én a tagállamok aláírták a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság a szerződéses kötelezettségekre alkalmazandó jogról szóló, 1980. június 19-én Rómában aláírásra megnyitott egyezményhez, valamint az egyezménynek az Európai Közösségek Bírósága által történő értelmezéséről szóló első és második jegyzőkönyvhöz történő csatlakozásáról szóló egyezményt (1).

               (3)

               Indokolt rendelkezni a Bolgár Köztársaságnak és Romániának a 2005. április 14-i egyezménnyel módosított, 1980. június 19-én Rómában aláírásra megnyitott, a szerződéses kötelezettségekre alkalmazandó jogról szóló 1980. június 19-i egyezményhez, valamint az annak az Európai Közösségek Bírósága által történő értelmezéséről szóló első és második jegyzőkönyvhöz történő csatlakozásáról. Ebből a célból a 2005-ös csatlakozási okmány I. mellékletét ki kell egészíteni az említett egyezménnyel,

         A KÖVETKEZŐKÉPPEN HATÁROZOTT:
   1. cikk
   A 2005-ös csatlakozási okmány I. mellékletének 1. pontja a következő francia bekezdéssel egészül ki:

               „—

               A 2005. április 14-i egyezmény a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozásáról a szerződéses kötelezettségekre alkalmazandó jogról szóló, 1980. június 19-én Rómában aláírásra megnyitott egyezményhez, valamint az egyezménynek az Európai Közösségek Bírósága által történő értelmezéséről szóló első és második jegyzőkönyvhöz (HL C 169., 2005.7.8., 1. o.)”.

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2007. november 8-án.

            a Tanács részéről

            az elnök

         R. PEREIRA

      (1)  HL C 169., 2005.7.8., 1. o.


title: A Tanács határozata ( 2013. július 15. ) az Európai Unió 2013-as pénzügyi évre vonatkozó 4. sz. költségvetésmódosítás-tervezetéről szóló tanácsi álláspont elfogadásáról

text:
               18.7.2013

               HU

               Az Európai Unió Hivatalos Lapja

               C 204/13

         A TANÁCS HATÁROZATA
   (2013. július 15.)
   az Európai Unió 2013-as pénzügyi évre vonatkozó 4. sz. költségvetésmódosítás-tervezetéről szóló tanácsi álláspont elfogadásáról
   2013/C 204/07
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak az Európai Atomenergia-közösséget létrehozó szerződéssel és különösen annak 106a. cikkével együtt értelmezett 314. cikkére,
   tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (1) és különösen annak 41. cikkére,
   mivel:

               —

               2012. december 12-én sor került az Unió 2013-as pénzügyi évre vonatkozó költségvetésének végleges elfogadására (2).

               —

               A Bizottság 2013. április 29-én benyújtotta a 2013-as pénzügyi év általános költségvetésére vonatkozó 4. sz. költségvetésmódosítás-tervezetre irányuló javaslatát,

         A KÖVETKEZŐKÉPPEN HATÁROZOTT:
   Egyetlen cikk
   A Tanács 2013. július 15-én elfogadta az Európai Unió 2013-as pénzügyi évre vonatkozó 4. sz. költségvetésmódosítás-tervezetéről szóló tanácsi álláspontot.
   A Tanács honlapján a teljes szöveg megtekinthető vagy onnan letölthető: http://www.consilium.europa.eu/

      Kelt Brüsszelben, 2013. július 15-én.

            a Tanács részéről

            az elnök

         V. JUKNA

      (1)  HL L 298., 2012.10.26., 1. o.

      (2)  HL L 66., 2013.3.8., 1. o., helyesbítés: HL L 134., 2013.5.18., 21. o.


title: A Tanács (KKPB) 2015/2336 határozata (2015. december 14.) az Európai Unió afganisztáni rendfenntartó missziójáról (EUPOL AFGHANISTAN) szóló 2010/279/KKBP határozat módosításáról

text:
               15.12.2015

               HU

               Az Európai Unió Hivatalos Lapja

               L 329/16

         A TANÁCS (KKPB) 2015/2336 HATÁROZATA
   (2015. december 14.)
   az Európai Unió afganisztáni rendfenntartó missziójáról (EUPOL AFGHANISTAN) szóló 2010/279/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 42. cikke (4) bekezdésére, valamint 43. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2010. május 18-án elfogadta az Európai Unió afganisztáni rendfenntartó missziójáról (EUPOL AFGHANISTAN [helyesen: EUPOL Afganisztán]) szóló 2010/279/KKBP határozatot (1).

               (2)

               A Tanács 2014. december 17-én elfogadta a 2010/279/KKBP határozat módosításáról és meghosszabbításáról szóló 2014/922/KKBP határozatot (2), amely az EUPOL Afganisztán missziót kifejezetten 2016. december 31-ig meghosszabbította, biztosítva 2015. december 31-ig tartó időszakra vonatkozó referenciaösszeget.

               (3)

               A 2010/279/KKBP határozatot módosítani kell annak érdekében, hogy meghatározza a 2016. január 1-jétőldecember 31-ig terjedő időszakra vonatkozó pénzügyi referenciaösszeget,

         ELFOGADTA EZT A HATÁROZATOT:
   1. cikk
   A 2010/279/KKBP határozat 13. cikk (1) bekezdése a következő albekezdéssel egészül ki:

      „Az EUPOL Afganisztánnal kapcsolatos kiadások fedezésére szánt pénzügyi referenciaösszeg a 2016. január 1-jétől2016. december 31-ig terjedő időszakra 43 650 000 EUR.”

   2. cikk
   Ez a határozat az elfogadásának napján lép hatályba.

      Kelt Brüsszelben, 2015. december 14-én.

            a Tanács részéről

            az elnök

         F. MOGHERINI

      (1)  A Tanács 2010/279/KKBP határozata (2010 május 18.) az Európai Unió afganisztáni rendfenntartó missziójáról (EUPOL AFGHANISTAN) (HL L 123., 2010.5.19., 4. o.).

      (2)  A Tanács 2014/922/KKBP határozata (2014. december 17.) az Európai Unió afganisztáni rendfenntartó missziójáról (EUPOL AFGHANISTAN) szóló 2010/279/KKBP határozat módosításáról és meghosszabbításáról (HL L 363., 2014.12.18., 152. o.).


title: A Tanács (EU) 2015/178 határozata ( 2015. január 27. ) az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás által létrehozott állat- és növény-egészségügyi intézkedésekkel foglalkozó albizottságban, a vámügyekkel foglalkozó albizottságban és a földrajzi árujelzőkkel foglalkozó albizottságban az állat- és növény-egészségügyi intézkedésekkel foglalkozó albizottságnak, a vámügyekkel foglalkozó albizottságnak és a földrajzi árujelzőkkel foglalkozó albizottságnak az eljárási szabályzatáról szóló határozata elfogadása tekintetében az Európai Unió nevében képviselendő álláspontról

text:
               6.2.2015

               HU

               Az Európai Unió Hivatalos Lapja

               L 30/20

         A TANÁCS (EU) 2015/178 HATÁROZATA
   (2015. január 27.)
   az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás által létrehozott állat- és növény-egészségügyi intézkedésekkel foglalkozó albizottságban, a vámügyekkel foglalkozó albizottságban és a földrajzi árujelzőkkel foglalkozó albizottságban az állat- és növény-egészségügyi intézkedésekkel foglalkozó albizottságnak, a vámügyekkel foglalkozó albizottságnak és a földrajzi árujelzőkkel foglalkozó albizottságnak az eljárási szabályzatáról szóló határozata elfogadása tekintetében az Európai Unió nevében képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               Az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás (1) (a továbbiakban: a megállapodás) 464. cikke előírja a megállapodás egyes részeinek ideiglenes alkalmazását.

               (2)

               A 2014/492/EU tanácsi határozat (2) 3. cikke megállapítja, hogy a megállapodás mely részeit kell ideiglenesen alkalmazni, ideértve az állat- és növény-egészségügyi intézkedésekkel (SPS-albizottság), a vámügyekkel, valamint a földrajzi árujelzőkkel foglalkozó albizottság létrehozására és működésére vonatkozó rendelkezéseket.

               (3)

               A megállapodás 191. cikke (5) bekezdése értelmében az SPS-albizottság első ülésén elfogadja saját eljárási szabályzatát.

               (4)

               A megállapodás 200. cikke (3) bekezdésének e) pontja értelmében a vámügyekkel foglalkozó albizottság elfogadja saját eljárási szabályzatát.

               (5)

               A megállapodás 306. cikkének (3) bekezdése értelmében a földrajzi árujelzőkkel foglalkozó albizottság megállapítja saját eljárási szabályzatát.

               (6)

               Ezért indokolt meghatározni az Unió álláspontját az említett albizottságok által elfogadandó eljárási szabályzattal kapcsolatban,

         ELFOGADTA EZT A HATÁROZATOT:
   1. cikk
   (1)   A megállapodás 191. cikkével létrehozott állat- és növény-egészségügyi intézkedésekkel foglalkozó albizottságban az SPS albizottság eljárási szabályzatának elfogadásával kapcsolatban az Unió nevében képviselendő álláspontnak az említett albizottság e határozathoz csatolt határozattervezetén kell alapulnia.
   (2)   Az Uniót az SPS-albizottságban képviselő személyek a Tanács további határozata nélkül elfogadhatnak kisebb technikai jellegű módosításokat a határozattervezethez.
   2. cikk
   (1)   A megállapodás 200. cikkével létrehozott vámügyekkel foglalkozó albizottságban a vámügyekkel foglalkozó albizottság eljárási szabályzatának elfogadásával kapcsolatban az Unió nevében képviselendő álláspontnak az említett albizottság e határozathoz csatolt határozattervezetén kell alapulnia.
   (2)   Az Uniót a vámügyekkel foglalkozó albizottságban képviselő személyek a Tanács további határozata nélkül elfogadhatnak kisebb technikai jellegű módosításokat a határozattervezethez.
   3. cikk
   (1)   A megállapodás 306. cikkével létrehozott földrajzi árujelzőkkel foglalkozó albizottságban a földrajzi árujelzőkkel foglalkozó albizottság eljárási szabályzatának elfogadásával kapcsolatban az Unió nevében képviselendő álláspontnak az említett albizottság e határozathoz csatolt határozattervezetén kell alapulnia.
   (2)   Az Uniót a földrajzi árujelzőkkel foglalkozó albizottságban képviselő személyek a Tanács további határozata nélkül elfogadhatnak kisebb technikai jellegű módosításokat a határozattervezethez.
   4. cikk
   Ez a határozat az elfogadásának napján lép hatályba.

      Kelt Brüsszelben, 2015. január 27-én.

            a Tanács részéről

            az elnök

         J. REIRS

      (1)  HL L 260., 2014.8.30., 4. o.

      (2)  A Tanács 2014/492/EU határozata (2014. június 16.) az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodásnak az Európai Unió nevében történő aláírásáról és ideiglenes alkalmazásáról (HL L 260., 2014.8.30., 1. o.).

      TERVEZET
      AZ EU–MOLDOVAI KÖZTÁRSASÁG ÁLLAT- ÉS NÖVÉNY-EGÉSZSÉGÜGYI INTÉZKEDÉSEKKEL FOGLALKOZÓ ALBIZOTTSÁG 1/2015. sz. HATÁROZATA
      (2015. hónap NN.)
      az eljárási szabályzatának elfogadásáról
      AZ EU–MOLDOVAI KÖZTÁRSASÁG ÁLLAT- ÉS NÖVÉNY-EGÉSZSÉGÜGYI INTÉZKEDÉSEKKEL FOGLALKOZÓ ALBIZOTTSÁG
      tekintettel az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodásra (1) (a továbbiakban: a megállapodás) és különösen annak 191. cikkére,
      mivel:

                  (1)

                  A megállapodás 464. cikkének megfelelően a megállapodás egyes részei 2014. szeptember 1-jétől ideiglenesen alkalmazandók.

                  (2)

                  A megállapodás 191. cikkének (2) bekezdése értelmében az állat- és növény-egészségügyi intézkedésekkel foglalkozó albizottság (a továbbiakban: SPS-albizottság) megvitatja a megállapodás V. címében (Kereskedelem és kereskedelemmel kapcsolatos ügyek) szereplő 4. fejezet (Állat- és növény-egészségügyi intézkedések) végrehajtásával kapcsolatos kérdéseket.

                  (3)

                  A megállapodás 191. cikkének (5) bekezdése értelmében az SPS-albizottság elfogadja saját eljárási szabályzatát,

            ELFOGADTA EZT A HATÁROZATOT:
      1. cikk
      Az SPS-albizottság mellékletben szereplő eljárási szabályzata elfogadásra kerül.
      2. cikk
      Ez a határozat az elfogadásának napján lép hatályba.

         Kelt …-án/-én

               az SPS-albizottság részéről

               az elnök

         (1)  HL L 260., 2014.8.30., 4. o.

         MELLÉKLET

            Az EU–Moldovai Köztársaság állat- és növény-egészségügyi intézkedésekkel foglalkozó albizottság eljárási szabályzata

         1. cikk
         Általános rendelkezések
         (1)   Az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás (a továbbiakban: a megállapodás) 191. cikke (1) bekezdésének megfelelően létrehozott állat- és növény-egészségügyi intézkedésekkel foglalkozó albizottság (a továbbiakban: SPS-albizottság) támogatja a megállapodás 438. cikke (4) bekezdésében meghatározott, kereskedelmi formációban ülésező Társulási Bizottságot (a továbbiakban: a kereskedelmi formációban ülésező Társulási Bizottság) a feladatai ellátásában.
         (2)   Az SPS-albizottság a megállapodás 191. cikkének (2) bekezdésében meghatározott feladatokat a megállapodás V. címe 4. fejezetének 176. cikkében meghatározott célkitűzésekre tekintettel látja el.
         (3)   Az SPS-albizottság az Európai Bizottság és a Moldovai Köztársaság állat- és növény-egészségügyi ügyekért felelős képviselőiből áll.
         (4)   Az SPS-albizottság elnöki tisztségét az Európai Bizottság vagy a Moldovai Köztársaság állat- és növény-egészségügyi ügyekért felelős képviselője látja el a 2. cikkel összhangban.
         (5)   Az ezen eljárási szabályzatban szereplő Felek meghatározása megfelel a megállapodás 461. cikkében szereplő meghatározásnak.
         2. cikk
         Elnökség
         Az SPS-albizottság elnökségét – amely 12 hónapos időszakra szól – a Felek felváltva töltik be. Az első időszak a Társulási Tanács első ülésének napján kezdődik és ugyanazon év december 31-én ér véget.
         3. cikk
         Ülések
         (1)   A Felek eltérő megállapodásának hiányában az SPS-albizottság a megállapodás hatálybalépését követő három hónapon belül, ezt követően pedig a Felek bármelyikének kérelmére vagy évente legalább egy alkalommal ülésezik.
         (2)   Az SPS-albizottság üléseit az elnök hívja össze a Felek megállapodása szerinti időpontra és helyszínre. Amennyiben a Felek másként nem állapodnak meg, az SPS-albizottság elnöke az ülés kezdete előtt legkésőbb 28 naptári nappal kibocsátja az ülés összehívásáról szóló értesítést.
         (3)   Az SPS-albizottság rendes ülését lehetőség szerint kellő idővel a kereskedelmi formációban ülésező Társulási Bizottság rendes ülése előtt kell összehívni.
         (4)   Az SPS-albizottság üléseit bármilyen előzetesen egyeztetett technológia –például video- vagy audiokonferencia – igénybevételével meg lehet tartani.
         (5)   Az SPS-albizottság az üléseken kívül – levelezés útján – is megtárgyalhat kérdéseket.
         4. cikk
         Küldöttségek
         Az SPS-albizottság titkársága az ülések előtt tájékoztatja a Feleket a Felek ülésen részt vevő küldöttségeinek tervezett összetételéről.
         5. cikk
         Titkárság
         (1)   Az Európai Bizottság egy tisztviselője és a Moldovai Köztársaság egy tisztviselője együttesen jár el az SPS-albizottság titkáraként, és a titkári feladatokat együttesen, a kölcsönös bizalom és együttműködés szellemében végzik.
         (2)   A kereskedelmi formációban ülésező Társulási Bizottság titkársága tájékoztatást kap az SPS-albizottság valamennyi határozatáról, véleményéről, ajánlásáról, jelentéséről és más, egyeztetett intézkedéséről.
         6. cikk
         Levelezés
         (1)   Az SPS-albizottsághoz címzett levelezést valamelyik Fél titkárának kell küldeni, aki tájékoztatja erről a másik titkárt.
         (2)   Az SPS-albizottság titkársága biztosítja az SPS-albizottságnak címzett leveleknek az SPS-albizottság elnökéhez való továbbítását, és adott esetben a 7. cikkben említett dokumentumokként való köröztetését.
         (3)   A titkárság az elnöktől származó leveleket az elnök nevében megküldi a Felek részére. Az ilyen leveleket – adott esetben – a 7. cikkben előírtak szerint kell köröztetni.
         7. cikk
         Dokumentumok
         (1)   Az SPS-albizottság titkárai köröztetik a dokumentumokat.
         (2)   Minden Fél a saját titkárának továbbítja a dokumentumait. A titkár ezeket a dokumentumokat továbbítja a másik Fél titkárának.
         (3)   Az uniós Fél titkára továbbítja ezeket a dokumentumokat az Unió felelős képviselőinek, és az ilyen levelezésből minden esetben másolatot küld a Moldovai Köztársaság titkárának és a kereskedelmi formációban ülésező Társulási Bizottság titkárainak.
         (4)   A Moldovai Köztársaság titkára továbbítja a dokumentumokat a Moldovai Köztársaság felelős képviselőinek és az ilyen levelezésből rendszerint másolatot küld az uniós Fél titkárának, valamint a kereskedelmi formációban ülésező Társulási Bizottság titkárainak.
         (5)   Az SPS-albizottság titkárai kapcsolattartó pontokként szolgálnak a megállapodás 184. cikkében előírt információcsere céljából.
         8. cikk
         Titoktartás
         Amennyiben a Felek erről másként nem határoznak, az SPS-albizottság ülései nem nyilvánosak. Amikor az egyik Fél bizalmasként megjelölt információkat terjeszt az SPS-albizottság elé, a másik Fél a szóban forgó információkat bizalmasként kezeli.
         9. cikk
         Az ülések napirendje
         (1)   Az SPS-albizottság titkársága – a Felek által tett javaslatok alapján – összeállítja az ülések ideiglenes napirendjét és a 10. cikkben előírt operatív következtetések tervezetét. Az ideiglenes napirend azokat a pontokat tartalmazza, amelyeknek napirendbe való felvételére a titkárság valamelyik Féltől legkésőbb az ülés időpontja előtt 21 naptári nappal – a vonatkozó dokumentumokkal alátámasztott – felkérést kapott.
         (2)   Az ideiglenes napirendet a vonatkozó dokumentumokkal együtt – a 7. cikkben előírtak szerint – az ülés kezdete előtt legkésőbb 15 naptári nappal köröztetni kell.
         (3)   Az SPS-albizottság az egyes ülések kezdetén elfogadja a napirendet. A Felek egyetértésével a tervezett napirenden kívüli pontokat is fel lehet venni a napirendbe.
         (4)   Az SPS-albizottság elnöke a Felek közötti megállapodás útján az egyes témakörökre vonatkozó tájékoztatás céljából a Felek egyéb szerveinek képviselőit vagy a témakör független szakértőit is felkérheti eseti alapon az SPS-albizottság ülésein való részvételre. A Felek biztosítják, hogy a megfigyelők vagy szakértők tiszteletben tartják a titoktartási követelményeket.
         (5)   Különleges körülményekre tekintettel az SPS-albizottság elnöke a Felekkel való egyeztetést követően lerövidítheti az (1) és (2) bekezdésben meghatározott határidőket.
         10. cikk
         Jegyzőkönyvek és operatív következtetések
         (1)   Az SPS-albizottság titkárai az egyes ülésekről közösen jegyzőkönyvtervezetet készítenek.
         (2)   A jegyzőkönyvben az egyes napirendi pontok tekintetében főszabály szerint a következőket kell feltüntetni:

                     a)

                     az ülés résztvevőinek jegyzéke, az őket kísérő tisztviselők jegyzéke, és az ülésen részt vett megfigyelők vagy szakértők jegyzéke;

                     b)

                     az SPS-albizottság elé terjesztett dokumentumok;

                     c)

                     az SPS-albizottság valamely tagja által a jegyzőkönyvbe felvenni kért nyilatkozatok; valamint

                     d)

                     az ülés operatív következtetései a (4) bekezdéssel összhangban.

               (3)   A jegyzőkönyvtervezetet az SPS-albizottság elé kell terjeszteni jóváhagyás céljából. A jegyzőkönyvtervezetet az SPS-albizottság adott ülését követő 28 naptári napon belül jóvá kell hagyni. A jegyzőkönyvtervezetről másolatot kell küldeni a 7. cikkben említett valamennyi címzett részére.
         (4)   Az egyes ülések operatív következtetéseinek tervezetét az SPS-albizottság elnökségét betöltő Fél SPS-albizottságának titkára állítja össze, és – az ülés kezdete előtt legkésőbb 15 naptári nappal – továbbítja a Feleknek a napirenddel együtt. Ezt a tervezetet az ülés folyamán frissítik, majd az ülés befejezésekor, amennyiben a Felek másként nem állapodnak meg, az SPS-albizottság elfogadja az operatív következtetéseket, amelyek tükrözik a Felek megállapodása szerinti nyomonkövetési intézkedéseket. Az operatív következtetéseket – a róluk való megállapodást követően – csatolni kell a jegyzőkönyvhöz, és végrehajtásukat felül kell vizsgálni az SPS-albizottság következő üléseinek valamelyikén. Ennek céljából az SPS-albizottság sablont fogad el, amely lehetővé teszi az egyes intézkedések és a hozzájuk tartozó konkrét határidők nyomon követését.
         11. cikk
         Határozatok és ajánlások
         (1)   A megállapodás 191. cikkében előírtak értelmében az SPS-albizottság határozatokat, véleményeket, ajánlásokat, jelentéseket és közös fellépéseket fogadhat el. E határozatokat, véleményeket, ajánlásokat, jelentéseket és közös fellépéseket a Felek konszenzussal fogadják el azt követően, hogy a vonatkozó, az elfogadásukhoz szükséges belső eljárások lezárultak. A határozatok kötelező erejűek a Felekre nézve, akik meghozzák az azok végrehajtásához szükséges intézkedéseket.
         (2)   A határozatokat, véleményeket, ajánlásokat vagy jelentéseket az SPS-albizottság elnöke írja alá és az SPS-albizottság titkárai hitelesítik. A (3) bekezdés sérelme nélkül, az elnök ezeket a dokumentumokat azon az ülésen írja alá, amelyen a vonatkozó határozatot, véleményt, ajánlást vagy jelentést elfogadják.
         (3)   Amennyiben a Felek így állapodnak meg, az SPS-albizottság – a vonatkozó belső eljárások lezárulása után – írásbeli eljárás keretében is hozhat határozatokat, tehet ajánlásokat, illetve fogadhat el véleményeket vagy jelentéseket. Az írásbeli eljárás a titkárok közötti hivatalos jegyzékváltásból áll, akik a Felek egyetértésével járnak el. E célból a javaslat szövegét a 7. cikknek megfelelően kell köröztetni a javaslattal kapcsolatos fenntartások, illetve módosítások közlésére nyitva álló, 21 naptári napnál nem rövidebb határidő megjelölésével. Különleges körülményekre tekintettel az elnök a Felekkel való egyeztetést követően lerövidítheti e határidőt. Miután megállapodtak az adott határozat, vélemény, ajánlás vagy jelentés szövegéről, azt az elnök írja alá és a titkárok hitelesítik.
         (4)   Az SPS-albizottság jogi aktusai az esettől függően a „határozat”, „vélemény”, „ajánlás” vagy „jelentés” címet viselik. Minden határozat az elfogadásának napján lép hatályba, kivéve, ha a határozat másképp rendelkezik.
         (5)   A határozatokat, véleményeket, ajánlásokat és jelentéseket meg kell küldeni a Feleknek.
         (6)   A Felek dönthetnek úgy, hogy az SPS-albizottság határozatait, véleményeit és ajánlásait közzéteszik hivatalos lapjukban.
         12. cikk
         Jelentések
         Az SPS-albizottság jelentést nyújt be a kereskedelmi formációban ülésező Társulási Bizottság részére a saját tevékenységéről, valamint a technikai munkacsoportok, illetve az SPS-albizottság által felállított ad hoc csoportok tevékenységéről. A jelentést 25 naptári nappal a kereskedelmi formációban ülésező Társulási Bizottság rendes évi ülése előtt kell benyújtani.
         13. cikk
         Nyelvek
         (1)   Az SPS-albizottság hivatalos nyelvei az angol és a román.
         (2)   Amennyiben erről másképp nem határoznak, az SPS-albizottság az említett nyelveken elkészített dokumentáció alapján folytatja tanácskozásait.
         14. cikk
         Költségek
         (1)   A Felek maguk viselik az SPS-albizottság ülésein való részvételük kapcsán felmerülő személyzeti, utazási és ellátási költségeket, valamint a postai és távközlési szolgáltatások igénybevételével kapcsolatos költségeket is.
         (2)   Az ülések megrendezésével és a dokumentumok sokszorosításával kapcsolatos költségeket az ülést rendező Fél viseli.
         (3)   Az üléseken való tolmácsolással, valamint a dokumentumoknak a 13. cikk (1) bekezdése szerint angol és román nyelvre, illetve e nyelvekről történő fordításával kapcsolatos költségeket az ülést rendező Fél viseli.
         A más nyelvekre, illetve nyelvekről történő tolmácsolás és fordítás költségeit közvetlenül a tolmácsolást vagy fordítást kérő Fél viseli.
         15. cikk
         Az eljárási szabályzat módosítása
         Ezen eljárási szabályzat az SPS-albizottság határozatával módosítható a megállapodás 191. cikkének (5) bekezdésével összhangban.
         16. cikk
         Technikai munkacsoportok és ad hoc csoportok
         (1)   Az SPS-albizottság a megállapodás 191. cikkének (6) bekezdése szerinti határozattal adott esetben technikai munkacsoportokat vagy ad hoc csoportokat – köztük tudományos csoportokat vagy szakértői csoportokat – hozhat létre vagy szüntethet meg.
         (2)   Az ad hoc csoportban nem szükségszerűen csak a Felek képviselői vehetnek részt tagként. A Felek biztosítják, hogy az SPS-albizottság által létrehozott bármely csoport tagjai tiszteletben tartják a megfelelő titoktartási követelményeket.
         (3)   Amennyiben a Felek erről másként nem határoznak, az SPS-albizottság által létrehozott csoportok az SPS-albizottság felügyelete alatt működnek, amely felé jelentéstételi kötelezettséggel tartoznak.
         (4)   A munkacsoportok találkozói szükség esetén összehívhatók, amelyekre személyes ülések vagy video- vagy audiokonferenciák formájában kerülhet sor.
         (5)   Az SPS-albizottság titkársága másolatot kap valamennyi, a munkacsoportok tevékenysége szempontjából releváns levelezésről, dokumentumról és közleményről.
         (6)   A munkacsoportok írásbeli ajánlásokat terjeszthetnek az SPS-albizottság elé. Az ajánlásokat konszenzussal kell meghozni, és továbbítani kell az SPS-albizottság elnöke számára, aki a 7. cikkben foglaltak szerint körözteti azokat.
         (7)   Ezen eljárási szabályzat értelemszerűen az SPS-albizottság által létrehozott bármely munkacsoportra vagy ad hoc munkacsoportra alkalmazandó, feltéve, hogy e cikk másként nem rendelkezik. A kereskedelmi formációban ülésező Társulási Bizottságra való hivatkozást az SPS-albizottságra való hivatkozásként kell értelmezni.

      TERVEZET
      AZ EU–MOLDOVAI KÖZTÁRSASÁG VÁMÜGYEKKEL FOGLALKOZÓ ALBIZOTTSÁG 1/2015. sz. HATÁROZATA
      (2015. hónap NN)
      az eljárási szabályzatának elfogadásáról
      Az EU–MOLDOVAI KÖZTÁRSASÁG VÁMÜGYEKKEL FOGLALKOZÓ ALBIZOTTSÁG,
      tekintettel az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodásra (1) (a továbbiakban: a megállapodás) és különösen annak 200. cikkére,
      mivel:

                  (1)

                  A megállapodás 464. cikkének megfelelően a megállapodás egyes részei 2014. szeptember 1-jétől ideiglenesen alkalmazandók.

                  (2)

                  A megállapodás 200. cikke értelmében a vámügyekkel foglalkozó albizottság nyomon követi a megállapodás V. címe (Kereskedelem és kereskedelemmel kapcsolatos ügyek) 5. fejezetének (Vámügyi együttműködés és a kereskedelem könnyítése) végrehajtását és igazgatását.

                  (3)

                  A megállapodás 200. cikke (3) bekezdésének e) pontja értelmében a vámügyekkel foglalkozó albizottság elfogadja saját eljárási szabályzatát,

            ELFOGADTA EZT A HATÁROZATOT:
      1. cikk
      A vámügyekkel foglalkozó albizottság mellékletben szereplő eljárási szabályzata elfogadásra kerül.
      2. cikk
      Ez a határozat az elfogadásának napján lép hatályba.

         Kelt …-án/-én

               a vámügyekkel foglalkozó albizottság részéről

               az elnök

         (1)  HL L 260., 2014.8.30., 4. o.

         MELLÉKLET

            Az EU–Moldovai Köztársaság vámügyekkel foglalkozó albizottság eljárási szabályzata

         1. cikk
         Általános rendelkezések
         (1)   Az egyrészről az Európai Unió és az Európai Atomenergia-közösség és tagállamaik, másrészről a Moldovai Köztársaság közötti társulási megállapodás (a továbbiakban: a megállapodás) 200. cikke (1) bekezdésének megfelelően létrehozott vámügyekkel foglalkozó albizottság a megállapodás 200. cikkének (2) és (3) bekezdése szerint végzi feladatait.
         (2)   A vámügyekkel foglalkozó albizottság az Európai Bizottság és a Moldovai Köztársaság vámokért és vámügyekkel kapcsolatos kérdésekért felelős képviselőiből áll.
         (3)   Az elnöki tisztséget az Európai Bizottság vagy a Moldovai Köztársaság vámokért és vámügyekkel kapcsolatos kérdésekért felelős képviselője látja el a 2. cikkel összhangban.
         (4)   Az ezen eljárási szabályzatban szereplő Felek meghatározása megfelel a megállapodás 461. cikkében szereplő meghatározásnak.
         2. cikk
         Elnökség
         A vámügyekkel foglalkozó albizottság elnökségét – amely 12 hónapos időszakra szól – a Felek felváltva töltik be. Az első időszak a Társulási Tanács első ülésének napján kezdődik és ugyanazon év december 31-én ér véget.
         3. cikk
         Ülések
         (1)   A Felek eltérő megállapodásának hiányában a vámügyekkel foglalkozó albizottság évente egyszer, vagy pedig bármely Fél kérésére ülésezik.
         (2)   A vámügyekkel foglalkozó albizottság minden ülését az elnök hívja össze a Felek megállapodása szerinti időpontra és helyszínre. Amennyiben a Felek másként nem állapodnak meg, a vámügyekkel foglalkozó albizottság elnöke az ülés kezdete előtt legkésőbb 28 naptári nappal kibocsátja az ülés összehívásáról szóló értesítést.
         (3)   A vámügyekkel foglalkozó albizottság üléseit bármilyen előzetesen egyeztetett technológia – például video- vagy audiokonferencia – igénybevételével meg lehet tartani.
         (4)   A vámügyekkel foglalkozó albizottság az üléseken kívül – levelezés útján – is megtárgyalhat kérdéseket.
         4. cikk
         Küldöttségek
         A vámügyekkel foglalkozó albizottság titkársága minden ülés előtt tájékoztatja a Feleket a Felek ülésen részt vevő küldöttségeinek tervezett összetételéről.
         5. cikk
         Titkárság
         (1)   Az Európai Bizottság, valamint a Moldovai Köztársaság egy-egy vámokért és vámügyi kérdésekért felelős tisztviselője együttesen jár el a vámügyekkel foglalkozó albizottság titkáraként, és titkári feladataikat együttesen, a kölcsönös bizalom és együttműködés szellemében végzik.
         (2)   A megállapodás 438. cikke (4) bekezdésében meghatározott, kereskedelmi formációban ülésező Társulási Bizottság (a továbbiakban: a kereskedelmi formációban ülésező Társulási Bizottság) titkársága tájékoztatást kap a vámügyekkel foglalkozó albizottság valamennyi határozatáról, véleményéről, ajánlásáról, jelentéséről és más, egyeztetett intézkedéséről.
         6. cikk
         Levelezés
         (1)   A vámügyekkel foglalkozó albizottsághoz címzett levelezést valamelyik Fél titkárának kell küldeni, aki tájékoztatja erről a másik titkárt.
         (2)   A vámügyekkel foglalkozó albizottság titkársága biztosítja a vámügyekkel foglalkozó albizottságnak címzett leveleknek a vámügyekkel foglalkozó albizottság elnökéhez való továbbítását, és adott esetben a 7. cikkben említett dokumentumokként való köröztetését.
         (3)   A titkárság az elnöktől származó leveleket a az elnök nevében megküldi a Felek részére. Az ilyen leveleket – adott esetben – a 7. cikkben előírtak szerint kell köröztetni.
         7. cikk
         Dokumentumok
         (1)   A vámügyekkel foglalkozó albizottság titkársága körözteti a dokumentumokat.
         (2)   Minden Fél a saját titkárának továbbítja a dokumentumait. A titkár ezeket a dokumentumokat továbbítja a másik Fél titkárának.
         (3)   Az uniós Fél titkára továbbítja ezeket az dokumentumokat az Unió felelős képviselőinek, és az ilyen levelezésből minden esetben másolatot küld a Moldovai Köztársaság titkárának. Az uniós Fél titkára a végleges dokumentumokból másolatot küld a kereskedelmi formációban ülésező Társulási Bizottság titkárainak.
         (4)   A Moldovai Köztársaság titkára továbbítja ezeket a dokumentumokat a Moldovai Köztársaság felelős képviselőinek, és az ilyen levelezésből minden esetben másolatot küld az uniós Fél titkárának. A Moldovai Köztársaság titkára a végleges dokumentumokból másolatot küld a kereskedelmi formációban ülésező Társulási Bizottság titkárainak.
         8. cikk
         Titoktartás
         Amennyiben a Felek erről másként nem határoznak, a vámügyekkel foglalkozó albizottság ülései nem nyilvánosak. Amikor az egyik Fél bizalmasként megjelölt információkat terjeszt a vámügyekkel foglalkozó albizottság elé, a másik Fél a szóban forgó információkat bizalmasként kezeli.
         9. cikk
         Az ülések napirendje
         (1)   A vámügyekkel foglalkozó albizottság titkársága – a Felek által tett javaslatok alapján – összeállítja az ülések ideiglenes napirendjét. Az ideiglenes napirend azokat a pontokat tartalmazza, amelyeknek napirendbe való felvételére a titkárság valamelyik Féltől legkésőbb az ülés időpontja előtt 21 naptári nappal – a vonatkozó dokumentumokkal alátámasztott – felkérést kapott.
         (2)   Az ideiglenes napirendet a vonatkozó dokumentumokkal együtt – a 7. cikkben előírtak szerint – az ülés kezdete előtt legkésőbb 15 naptári nappal köröztetni kell.
         (3)   A vámügyekkel foglalkozó albizottság az egyes ülések kezdetén elfogadja a napirendet. A Felek egyetértésével a tervezett napirenden kívüli pontokat is fel lehet venni a napirendbe.
         (4)   A vámügyekkel foglalkozó albizottság elnöke a Felek közötti megállapodás útján az egyes témakörökre vonatkozó tájékoztatás céljából a Felek egyéb szerveinek képviselőit vagy a témakör független szakértőit is felkérheti eseti alapon az üléseken való részvételre. A Felek biztosítják, hogy a megfigyelők vagy szakértők tiszteletben tartják a titoktartási követelményeket.
         (5)   Különleges körülményekre tekintettel a vámügyekkel foglalkozó albizottság elnöke a Felekkel való egyeztetést követően lerövidítheti az (1) és (2) bekezdésben meghatározott határidőket.
         10. cikk
         Jegyzőkönyvek és operatív következtetések
         (1)   A ülések jegyzőkönyvtervezeteit – ideértve az ülések operatív következtetéseit – a vámügyekkel foglalkozó albizottság elnökségét betöltő Fél vámügyekkel foglalkozó albizottságának titkára állítja össze.
         (2)   A jegyzőkönyvtervezetet – ideértve az operatív következtetéseket – a vámügyekkel foglalkozó albizottság elé kell terjeszteni jóváhagyás céljából. A jegyzőkönyvtervezetet a vámügyekkel foglalkozó albizottság adott ülését követő 28 naptári napon belül jóvá kell hagyni. A jegyzőkönyvtervezetről másolatot kell küldeni a 7. cikkben említett valamennyi címzett részére.
         11. cikk
         Határozatok és ajánlások
         (1)   A megállapodás 200. cikkében előírtak értelmében a vámügyekkel foglalkozó albizottság gyakorlati rendelkezéseket, intézkedéseket, határozatokat és ajánlásokat fogadhat el. Ezeket a gyakorlati rendelkezéseket, intézkedéseket, határozatokat és ajánlásokat a Felek konszenzussal fogadják el azt követően, hogy a vonatkozó, az elfogadásukhoz szükséges belső eljárások lezárultak. A határozatok kötelező erejűek a Felekre nézve, akik a határozatok végrehajtása céljából megfelelő intézkedéseket hoznak.
         (2)   A határozatokat vagy ajánlásokat a vámügyekkel foglalkozó albizottság elnöke írja alá és a vámügyekkel foglalkozó albizottság titkárai hitelesítik. A (3) bekezdés sérelme nélkül, az elnök ezeket a dokumentumokat azokon az üléseken írja alá, amelyeken a vonatkozó határozatokat vagy ajánlásokat elfogadják.
         (3)   Amennyiben a Felek így állapodnak meg, a vámügyekkel foglalkozó albizottság – a vonatkozó belső eljárások lezárulása után – írásbeli eljárás keretében is hozhat határozatokat, illetve tehet ajánlásokat. Az írásbeli eljárás a titkárok közötti hivatalos jegyzékváltásból áll, akik a Felek egyetértésével járnak el. E célból a javaslat szövegét a 7. cikknek megfelelően kell köröztetni a javaslattal kapcsolatos fenntartások, illetve módosítások közlésére nyitva álló, 21 naptári napnál nem rövidebb határidő megjelölésével. Különleges körülményekre tekintettel az elnök a Felekkel való egyeztetést követően lerövidítheti e határidőt. Miután megállapodtak az adott határozat vagy ajánlás szövegéről, azt az elnök írja alá és a titkárok hitelesítik.
         (4)   A vámügyekkel foglalkozó albizottság jogi aktusai az esettől függően a „határozat”, vagy „ajánlás” címet viselik. Minden határozat az elfogadásának napján lép hatályba, kivéve, ha a határozat másképp rendelkezik.
         (5)   A határozatokat és ajánlásokat meg kell küldeni a Feleknek.
         (6)   A Felek dönthetnek úgy, hogy a vámügyekkel foglalkozó albizottság határozatait és ajánlásait közzéteszik hivatalos lapjukban
         12. cikk
         Jelentések
         A vámügyekkel foglalkozó albizottság jelentést tesz a kereskedelmi formációban ülésező Társulási Bizottságnak a kereskedelmi formációban ülésező Társulási Bizottság rendes évi ülésén.
         13. cikk
         Nyelvek
         (1)   A vámügyekkel foglalkozó albizottság hivatalos nyelvei az angol és a román.
         (2)   Amennyiben erről másképp nem határoznak, a vámügyekkel foglalkozó albizottság az említett nyelveken elkészített dokumentáció alapján folytatja tanácskozásait.
         14. cikk
         Költségek
         (1)   A Felek maguk viselik a vámügyekkel foglalkozó albizottság ülésein való részvételük kapcsán felmerülő személyzeti, utazási és ellátási költségeket, valamint a postai és távközlési szolgáltatások igénybevételével kapcsolatos költségeket is.
         (2)   Az ülések megrendezésével és a dokumentumok sokszorosításával kapcsolatos költségeket az ülést rendező Fél viseli.
         (3)   Az üléseken való tolmácsolással, valamint a dokumentumoknak a 13. cikk (1) bekezdése szerint angol és román nyelvre, illetve e nyelvekről történő fordításával kapcsolatos költségeket az ülést rendező Fél viseli.
         A más nyelvekre, illetve nyelvekről történő tolmácsolás és fordítás költségeit közvetlenül a tolmácsolást vagy fordítást kérő Fél viseli.
         15. cikk
         Az eljárási szabályzat módosítása
         Ezen eljárási szabályzat a vámügyekkel foglalkozó albizottság határozatával módosítható a megállapodás 200. cikke (3) bekezdésének e) pontjával összhangban.

      TERVEZET
      AZ EU–MOLDOVAI KÖZTÁRSASÁG FÖLDRAJZI ÁRUJELZŐKKEL FOGLALKOZÓ ALBIZOTTSÁG 1/2015. sz. HATÁROZATA
      (2015. hónap NN.)
      az eljárási szabályzatának elfogadásáról
      AZ EU–MOLDOVAI KÖZTÁRSASÁG FÖLDRAJZI ÁRUJELZŐKKEL FOGLALKOZÓ ALBIZOTTSÁG,
      tekintettel az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodásra (1) (a továbbiakban: a megállapodás) és különösen annak 306. cikkére,
      mivel:

                  (1)

                  A megállapodás 464. cikkének megfelelően a megállapodás egyes részei 2014. szeptember 1-jétől ideiglenesen alkalmazandók.

                  (2)

                  A megállapodás 306. cikke értelmében a földrajzi árujelzőkkel foglalkozó albizottság nyomon követi a megállapodás földrajzi árujelzők tekintetében történő alakulását és a földrajzi árujelzőkről folytatott párbeszéd és együttműködés fórumaként szolgál.

                  (3)

                  A megállapodás 306. cikkének (3) bekezdése értelmében a földrajzi árujelzőkkel foglalkozó albizottság megállapítja saját eljárási szabályzatát,

            ELFOGADTA EZT A HATÁROZATOT:
      1. cikk
      A földrajzi árujelzőkkel foglalkozó albizottság mellékletben szereplő eljárási szabályzata elfogadásra kerül.
      2. cikk
      Ez a határozat az elfogadásának napján lép hatályba.

         Kelt …, …-án/-én.

               a földrajzi árujelzőkkel foglalkozó albizottság részéről

               az elnök

         (1)  HL L 260., 2014.8.30., 4. o.

         MELLÉKLET

            Az EU–Moldovai Köztársaság földrajzi árujelzőkkel foglalkozó albizottság eljárási szabályzata

         1. cikk
         Általános rendelkezések
         (1)   Az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás (a továbbiakban: a megállapodás) 306. cikkének megfelelően létrehozott földrajzi árujelzőkkel foglalkozó albizottság támogatja a megállapodás 438. cikke (4) bekezdésében meghatározott, kereskedelmi formációban ülésező Társulási Bizottságot (a továbbiakban: a kereskedelmi formációban ülésező Társulási Bizottság) a feladatai ellátásában.
         (2)   A földrajzi árujelzőkkel foglalkozó albizottság ellátja a megállapodás 306. cikkében meghatározott feladatait.
         (3)   A földrajzi árujelzőkkel foglalkozó albizottság az Európai Bizottság és a Moldovai Köztársaság földrajzi árujelzőkkel kapcsolatos kérdésekért felelős képviselőiből áll.
         (4)   A Felek mindegyike kinevez egy küldöttségvezetőt, aki a kapcsolattartó személy szerepét tölti be a földrajzi árujelzőkkel foglalkozó albizottsággal kapcsolatos valamennyi kérdésben.
         (5)   A földrajzi árujelzőkkel foglalkozó albizottság elnöki tisztségét a küldöttségvezetők töltik be a 2. cikkel összhangban.
         (6)   A küldöttségvezetők átruházhatják küldöttségvezetői feladataikat vagy azok egy részét egy kinevezett helyettesre, amely esetben a továbbiakban a küldöttségvezetőre tett hivatkozások a kinevezett helyettesre is vonatkoznak.
         (7)   Az ezen eljárási szabályzatban szereplő Felek meghatározása megfelel a megállapodás 461. cikkében szereplő meghatározásnak.
         2. cikk
         Elnökség
         A földrajzi árujelzőkkel foglalkozó albizottság elnökségét – amely 12 hónapos időszakra szól – a Felek felváltva töltik be. Az első időszak a Társulási Tanács első ülésének napján kezdődik és ugyanazon év december 31-én ér véget.
         3. cikk
         Ülések
         (1)   A Felek eltérő megállapodásának hiányában a földrajzi árujelzőkkel foglalkozó albizottság a Felek bármelyikének kérésére ülésezik; az ülésekre az Unióban és a Moldovai Köztársaságban felváltva – legkésőbb a kérés időpontjától számított 90 naptári napon belül – kerül sor.
         (2)   A földrajzi árujelzőkkel foglalkozó albizottság minden ülését az elnök hívja össze a Felek megállapodása szerinti időpontra és helyszínre. Amennyiben a Felek másként nem állapodnak meg, a földrajzi árujelzőkkel foglalkozó albizottság elnöke az ülés kezdete előtt legkésőbb 28 naptári nappal kibocsátja az ülés összehívásáról szóló értesítést.
         (3)   A földrajzi árujelzőkkel foglalkozó albizottság rendes ülését lehetőség szerint kellő idővel a kereskedelmi formációban ülésező Társulási Bizottság rendes ülése előtt kell összehívni.
         (4)   Kivételes esetben a földrajzi árujelzőkkel foglalkozó albizottság ülései a Felek egyetértésével bármilyen technológiai eszköz – köztük videokonferencia – útján is megtarthatók.
         4. cikk
         Küldöttségek
         A földrajzi árujelzőkkel foglalkozó albizottság titkársága minden ülés előtt tájékoztatja a Feleket a Felek ülésen részt vevő küldöttségeinek tervezett összetételéről.
         5. cikk
         Titkárság
         (1)   Az Európai Bizottság, valamint a Moldovai Köztársaság egy-egy tisztviselője együttesen jár el – a küldöttségvezetője általi kinevezés szerint – a földrajzi árujelzőkkel foglalkozó albizottság titkáraként, és titkári feladataikat együttesen, a kölcsönös bizalom és együttműködés szellemében végzik.
         (2)   A kereskedelmi formációban ülésező Társulási Bizottság titkársága tájékoztatást kap a földrajzi árujelzőkkel foglalkozó albizottság valamennyi határozatáról, jelentéséről és más, egyeztetett intézkedéséről.
         6. cikk
         Levelezés
         (1)   A földrajzi árujelzőkkel foglalkozó albizottsághoz címzett levelezést valamelyik Fél titkárának kell küldeni, aki tájékoztatja erről a másik titkárt.
         (2)   A földrajzi árujelzőkkel foglalkozó albizottság titkársága biztosítja a földrajzi árujelzőkkel foglalkozó albizottságnak címzett leveleknek a földrajzi árujelzőkkel foglalkozó albizottság elnökéhez való továbbítását, és adott esetben a 7. cikkben említett dokumentumokként való köröztetését.
         (3)   A titkárság az elnöktől származó leveleket a az elnök nevében megküldi a Felek részére. Az ilyen leveleket – adott esetben – a 7. cikkben előírtak szerint kell köröztetni.
         7. cikk
         Dokumentumok
         (1)   A földrajzi árujelzőkkel foglalkozó albizottság titkárai köröztetik a dokumentumokat.
         (2)   Minden Fél a saját titkárának továbbítja a dokumentumait. A titkár ezeket a dokumentumokat továbbítja a másik Fél titkárának.
         (3)   Az uniós Fél titkára továbbítja ezeket a dokumentumokat az Unió felelős képviselőinek, és az ilyen levelezésből minden esetben másolatot küld a Moldovai Köztársaság titkárának és a kereskedelmi formációban ülésező Társulási Bizottság titkárainak.
         (4)   A Moldovai Köztársaság titkára továbbítja a dokumentumokat a Moldovai Köztársaság felelős képviselőinek és az ilyen levelezésből minden esetben másolatot küld az uniós Fél titkárának, valamint a kereskedelmi formációban ülésező Társulási Bizottság titkárainak.
         8. cikk
         Titoktartás
         Amennyiben a Felek erről másként nem határoznak, a földrajzi árujelzőkkel foglalkozó albizottság ülései nem nyilvánosak. Amikor az egyik Fél bizalmasként megjelölt információkat terjeszt a földrajzi árujelzőkkel foglalkozó albizottság elé, a másik Fél a szóban forgó információkat bizalmasként kezeli.
         9. cikk
         Az ülések napirendje
         (1)   A földrajzi árujelzőkkel foglalkozó albizottság titkársága – a Felek által tett javaslatok alapján – összeállítja az ülések ideiglenes napirendjét és a 10. cikkben előírt operatív következtetések tervezetét. Az ideiglenes napirend azokat a pontokat tartalmazza, amelyeknek napirendbe való felvételére a titkárság valamelyik Féltől legkésőbb az ülés időpontja előtt 21 naptári nappal – a vonatkozó dokumentumokkal alátámasztott – felkérést kapott.
         (2)   Az ideiglenes napirendet a vonatkozó dokumentumokkal együtt – a 7. cikkben előírtak szerint – az ülés kezdete előtt legkésőbb 15 naptári nappal köröztetni kell.
         (3)   A napirendet az elnök és a másik küldöttségvezető fogadja el az egyes ülések kezdetén. A Felek egyetértésével a tervezett napirenden kívüli pontokat is fel lehet venni a napirendbe.
         (4)   A földrajzi árujelzőkkel foglalkozó albizottság elnöke a Felek egyetértésével az egyes témakörökre vonatkozó tájékoztatás céljából a Felek egyéb szerveinek képviselőit és a témakör független szakértőit is felkérheti eseti alapon az üléseken való részvételre. A Felek biztosítják, hogy a megfigyelők vagy szakértők tiszteletben tartják a titoktartási követelményeket.
         (5)   Különleges körülményekre tekintettel a földrajzi árujelzőkkel foglalkozó albizottság elnöke a Felekkel való egyeztetést követően lerövidítheti az (1) és (2) bekezdésben meghatározott határidőket.
         10. cikk
         Jegyzőkönyvek és operatív következtetések
         (1)   A földrajzi árujelzőkkel foglalkozó albizottság titkárai minden ülésről közösen jegyzőkönyvtervezetet készítenek.
         (2)   A jegyzőkönyvben az egyes napirendi pontok tekintetében főszabály szerint a következőket kell feltüntetni:

                     a)

                     az ülés résztvevőinek jegyzéke, az őket kísérő tisztviselők jegyzéke, valamint az ülésen részt vett megfigyelők és szakértők jegyzéke;

                     b)

                     a földrajzi árujelzőkkel foglalkozó albizottság elé terjesztett dokumentumok;

                     c)

                     a földrajzi árujelzőkkel foglalkozó albizottság által a napirendbe felvenni kért nyilatkozatok; valamint

                     d)

                     amennyiben szükséges, az ülés operatív következtetései a (4) bekezdéssel összhangban.

               (3)   A jegyzőkönyvtervezetet a földrajzi árujelzőkkel foglalkozó albizottság elé kell terjeszteni jóváhagyás céljából. A jegyzőkönyvtervezetet a földrajzi árujelzőkkel foglalkozó albizottság adott ülését követő 28 naptári napon belül jóvá kell hagyni. A jegyzőkönyvtervezetről másolatot kell küldeni a 7. cikkben említett valamennyi címzett részére.
         (4)   Az egyes ülések operatív következtetéseinek tervezetét a földrajzi árujelzőkkel foglalkozó albizottság elnökségét betöltő Fél földrajzi árujelzőkkel foglalkozó albizottságának titkára állítja össze, és az ülés kezdete előtt legkésőbb 15 naptári nappal továbbítja a Feleknek a napirenddel együtt. Ezt a tervezetet az ülés folyamán frissítik, majd az ülés befejezésekor, amennyiben a Felek másként nem állapodnak meg, a földrajzi árujelzőkkel foglalkozó albizottság elfogadja az operatív következtetéseket, amelyek tükrözik a Felek megállapodása szerinti nyomonkövetési ntézkedéseket. Az operatív következtetéseket – a róluk való megállapodást követően – csatolni kell a jegyzőkönyvhöz, és végrehajtásukat felül kell vizsgálni a földrajzi árujelzőkkel foglalkozó albizottság következő üléseinek valamelyikén. Ennek céljából a földrajzi árujelzőkkel foglalkozó albizottság sablont fogad el, amely lehetővé teszi az egyes intézkedések és a hozzájuk tartozó konkrét határidők nyomon követését.
         11. cikk
         Határozatok
         (1)   A földrajzi árujelzőkkel foglalkozó albizottság a megállapodás 306. cikkének (4) bekezdésében meghatározott esetekben határozatokat fogadhat el. E határozatokat a Felek konszenzussal fogadják el azt követően, hogy az elfogadásukhoz szükséges belső eljárások lezárultak. A határozatok kötelező erejűek a Felekre nézve, akik a határozatok végrehajtása céljából megfelelő intézkedéseket hoznak.
         (2)   A határozatokat a földrajzi árujelzőkkel foglalkozó albizottság elnöke írja alá és a földrajzi árujelzőkkel foglalkozó albizottság titkárai hitelesítik. A (4) bekezdés sérelme nélkül az elnök e dokumentumokat azokon az üléseken írják alá, amelyeken a vonatkozó határozatokat elfogadták.
         (3)   Amennyiben a Felek így állapodnak meg, a földrajzi árujelzőkkel foglalkozó albizottság – a vonatkozó belső eljárások lezárulása után – írásbeli eljárás keretében is hozhat határozatokat, tehet ajánlásokat, illetve fogadhat el véleményeket. Az írásbeli eljárás a titkárok közötti hivatalos jegyzékváltásból áll, akik a Felek egyetértésével járnak el. E célból a javaslat szövegét a 7. cikknek megfelelően kell köröztetni a javaslattal kapcsolatos fenntartások, illetve módosítások közlésére nyitva álló, 21 naptári napnál nem rövidebb határidő megjelölésével. Különleges körülményekre tekintettel az elnök a Felekkel való egyeztetést követően lerövidítheti e határidőt. Miután megállapodtak az adott határozat vagy jelentés szövegéről, azt az elnök írja alá és a titkárok hitelesítik.
         (4)   A földrajzi árujelzőkkel foglalkozó albizottság jogi aktusai a „határozat”, illetve „jelentés” címet viselik. Minden határozat az elfogadásának napján lép hatályba, kivéve, ha a határozat másképp rendelkezik.
         (5)   A határozatokat meg kell küldeni a Feleknek.
         (6)   A Felek dönthetnek úgy, hogy a földrajzi árujelzőkkel foglalkozó albizottság határozatait közzéteszik hivatalos lapjukban.
         12. cikk
         Jelentések
         A földrajzi árujelzőkkel foglalkozó albizottság a kereskedelmi formációban ülésező Társulási Bizottság minden rendes éves ülésén jelentést nyújt be a kereskedelmi formációban ülésező Társulási Bizottság számára.
         13. cikk
         Nyelvek
         (1)   A földrajzi árujelzőkkel foglalkozó albizottság hivatalos nyelvei az angol és a román.
         (2)   Amennyiben erről másképp nem határoznak, a földrajzi árujelzőkkel foglalkozó albizottság az említett nyelveken elkészített dokumentáció alapján folytatja tanácskozásait.
         14. cikk
         Költségek
         (1)   A Felek maguk viselik a földrajzi árujelzőkkel foglalkozó albizottság ülésein való részvételük kapcsán felmerülő személyzeti, utazási és ellátási költségeket, valamint a postai és távközlési szolgáltatások igénybevételével kapcsolatos költségeket is.
         (2)   Az ülések megrendezésével és a dokumentumok sokszorosításával kapcsolatos költségeket az ülést rendező Fél viseli.
         (3)   Az üléseken való tolmácsolással, valamint a dokumentumoknak a 13. cikk (1) bekezdése szerint angol és román nyelvre, illetve e nyelvekről történő fordításával kapcsolatos költségeket az ülést rendező Fél viseli.
         A más nyelvekre, illetve nyelvekről történő tolmácsolás és fordítás költségeit közvetlenül a tolmácsolást vagy fordítást kérő Fél viseli.
         15. cikk
         Az eljárási szabályzat módosítása
         Ezen eljárási szabályzat a földrajzi árujelzőkkel foglalkozó albizottság határozatával módosítható a 306. cikk (3) bekezdésével összhangban.


title: 2004/910/EK A Tanács határozata (2004. április 26.) az Európai Közösség és egyrészről Barbados, Belize, a Kongói Köztársaság, a Fidzsi-szigetek, a Guyanai Szövetkezeti Köztársaság, Elefántcsontparti Köztársaság, Jamaica, a Kenyai Köztársaság, a Madagaszkári Köztársaság, a Malawi Köztársaság, a Mauritiusi Köztársaság, a Suriname Köztársaság, Saint Kitts és Nevis, a Szváziföldi Királyság, a Tanzániai Egyesült Köztársaság, a Trinidad és Tobago Köztársaság, az Ugandai Köztársaság, a Zambiai Köztársaság és a Zimbabwei Köztársaság, másrészről az Indiai Köztársaság között levélváltás formájában létrejött, a 2001/2002-es és a 2003/2004-es szállítási időszakra vonatkozóan a nádcukor garantált áráról szóló megállapodások megkötéséről (2004/910/EK)

text:
               31.12.2004

               HU

               Az Európai Unió Hivatalos Lapja

               L 391/1

         A TANÁCS HATÁROZATA
   (2004. április 26.)
   az Európai Közösség és egyrészről Barbados, Belize, a Kongói Köztársaság, a Fidzsi-szigetek, a Guyanai Szövetkezeti Köztársaság, Elefántcsontparti Köztársaság, Jamaica, a Kenyai Köztársaság, a Madagaszkári Köztársaság, a Malawi Köztársaság, a Mauritiusi Köztársaság, a Suriname Köztársaság, Saint Kitts és Nevis, a Szváziföldi Királyság, a Tanzániai Egyesült Köztársaság, a Trinidad és Tobago Köztársaság, az Ugandai Köztársaság, a Zambiai Köztársaság és a Zimbabwei Köztársaság, másrészről az Indiai Köztársaság között levélváltás formájában létrejött, a 2001/2002-es és a 2003/2004-es szállítási időszakra vonatkozóan a nádcukor garantált áráról szóló megállapodások megkötéséről
   (2004/910/EK)
   E jogi aktus magyar nyelvi változatát az Európai Unió Hivatalos Lapjának különkiadásában teszik közzé, az intézmények és az Európai Központi Bank által 2004. május 1-je előtt elfogadott dokumentumokkal együtt. E különkiadás kötetei 2004. május 1-je és 2004 vége között folyamatosan jelennek meg.


title: 2014/887/EU: A Tanács határozata ( 2014. december 4. ) a joghatósági megállapodásokról szóló, 2005. június 30-i Hágai Egyezménynek az Európai Unió nevében történő jóváhagyásáról

text:
               10.12.2014

               HU

               Az Európai Unió Hivatalos Lapja

               L 353/5

         A TANÁCS HATÁROZATA
   (2014. december 4.)
   a joghatósági megállapodásokról szóló, 2005. június 30-i Hágai Egyezménynek az Európai Unió nevében történő jóváhagyásáról

      (2014/887/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 81. cikke (2) bekezdésére, összefüggésben 218. cikke (6) bekezdése második albekezdésének a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               Az Európai Unió a bírósági határozatok kölcsönös elismerésének elvén alapuló, közös igazságügyi térség létrehozásán munkálkodik.

               (2)

               A joghatósági megállapodásokról szóló, a Hágai Nemzetközi Magánjogi Konferencia égisze alatt 2005. június 30-án megkötött egyezmény (a továbbiakban: az egyezmény) jelentősen hozzájárul a felek nemzetközi kereskedelmi ügyletekkel kapcsolatos autonómiájának, valamint az ilyen ügyletek bírósági rendezése kiszámíthatóságának növeléséhez. Az egyezmény kellő jogbiztonságot biztosít a felek számára azzal kapcsolatban, hogy joghatósági megállapodásukat tiszteletben tartják, és hogy a kikötött bíróság által hozott ítélet elismerhető és végrehajtható lesz nemzetközi ügyekben.

               (3)

               Az egyezmény 29. cikke lehetővé teszi a regionális gazdasági integrációs szervezetek, például az Európai Unió számára, hogy az egyezményt aláírják, elfogadják, jóváhagyják, illetve csatlakozzanak hozzá. Az Unió 2009. április 1-jén, a 2009/397/EK tanácsi határozattal (1) összhangban írta alá az egyezményt, feltételezve annak egy későbbi időpontban történő megkötését.

               (4)

               Az egyezmény érinti a felek választásán alapuló joghatósággal és az ennek eredményeképpen hozott ítéletek elismerésével és végrehajtásával kapcsolatos másodlagos uniós jogszabályokat, különösen a 44/2001/EK tanácsi rendeletre (2), amelyet 2015. január 10-től az 1215/2012/EU európai parlamenti és tanácsi rendelet (3) vált fel.

               (5)

               Az 1215/2012/EU rendelet elfogadásával az Unió előkészítette az egyezménynek az Unió nevében való jóváhagyását azáltal, hogy összhangot biztosított a polgári és kereskedelmi ügyekben történő joghatóság-kikötésre vonatkozó uniós szabályok és az egyezményben foglalt szabályok között.

               (6)

               Az egyezmény aláírásakor az Unió az egyezmény 30. cikkének megfelelően nyilatkozott arról, hogy az egyezmény által szabályozott valamennyi kérdésben hatáskörrel rendelkezik. Ennek következtében az egyezmény – az Unió általi jóváhagyásából fakadóan – a tagállamokra nézve kötelező.

               (7)

               Emellett az egyezmény jóváhagyásakor az Uniónak egy, a 21. cikk alapján lehetővé tett nyilatkozatot kell tennie, miszerint a biztosítási szerződéseket általánosságban – bizonyos jól körülhatárolt kivételekkel – kizárja az egyezmény hatálya alól. A nyilatkozatnak az a célja, hogy fenntartsa a biztosítási kötvény jogosultja, a biztosított fél és a kedvezményezett számára védelmet biztosító, a 44/2001/EK rendelet alapján biztosítási ügyekben alkalmazandó joghatósági szabályokat. A kizárásnak arra kell korlátozódnia, ami a biztosítási szerződésekben a gyengébb felek érdekeinek védelméhez szükséges. Ennélfogva nem indokolt a kizárásnak sem a viszontbiztosítási szerződésekre, sem a nagykockázatokhoz kapcsolódó szerződésekre történő kiterjesztése. Célszerű ugyanakkor, hogy az Unió egyoldalú nyilatkozatot tegyen, amelyben kijelenti, hogy az egyezmény alkalmazása során szerzett tapasztalatok fényében a későbbiekben átértékelheti a 21. cikk szerinti nyilatkozata fenntartásának szükségességét.

               (8)

               A 44/2001/EK rendelet az Egyesült Királyságra és Írországra nézve kötelező, így részt vesznek e határozat elfogadásában és alkalmazásában.

               (9)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 1. és 2. cikke értelmében Dánia nem vesz részt ennek határozatnak az elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   A Tanács az Európai Unió nevében jóváhagyja a joghatósági megállapodásokról szóló, 2005. június 30-i Hágai Egyezményt (a továbbiakban: az egyezmény) (4).
   2. cikk
   A Tanács elnöke felhatalmazást kap az egyezmény 27. cikkének (4) bekezdésében említett jóváhagyó okiratnak az Unió nevében történő letétbe helyezésére jogosult személy(ek) kijelölésére.
   A jóváhagyásról szóló okiratnak az első albekezdésben említett letétbe helyezésére 2015. június 5-től számított egy hónapon belül kerülhet sor (5).
   3. cikk
   (1)   Az egyezmény 27. cikkének (4) bekezdésében említett jóváhagyó okirat letétbe helyezésekor az Unió az egyezmény 21. cikkével összhangban nyilatkozatot tesz a biztosítási szerződésekről.
   A nyilatkozat szövegét e határozat I. melléklete tartalmazza.
   (2)   Az egyezmény 27. cikkének (4) bekezdésében említett jóváhagyó okirat letétbe helyezésekor az Unió egyoldalú nyilatkozatot tesz.
   A nyilatkozat szövegét e határozat II. melléklete tartalmazza.
   4. cikk
   Ez a határozat az elfogadásának napján lép hatályba.

      Kelt Brüsszelben, 2014. december 4-én.

            a Tanács részéről

            az elnök

         A. ORLANDO

      (1)  A Tanács 2009. február 26-i 2009/397/EK határozata a joghatósági megállapodásokról szóló egyezménynek az Európai Közösség nevében történő aláírásáról (HL L 133., 2009.5.29., 1. o.).

      (2)  A Tanács 2000. december 22-i 44/2001/EK rendelete a polgári és kereskedelmi ügyekben a joghatóságról, valamint a határozatok elismeréséről és végrehajtásáról (HL L 12., 2001.1.16., 1. o.).

      (3)  Az Európai Parlament és a Tanács 2012. december 12-i 1215/2012/EU rendelete a polgári és kereskedelmi ügyekben a joghatóságról, valamint a határozatok elismeréséről és végrehajtásáról (HL L 351., 2012.12.20., 1. o.).

      (4)  Az egyezmény szövegét az aláírásról szóló határozat szövegével együtt hirdették ki a Hivatalos Lapban (HL L 133., 2009.5.29., 3. o.).

      (5)  A Tanács Főtitkársága az Európai Unió Hivatalos Lapjában közzéteszi az egyezménynek az Unió vonatkozásában való hatálybalépése napját.

      I. MELLÉKLET
      Az Európai Unió által a joghatósági megállapodásokról szóló, 2005. június 30-i Hágai Egyezmény (a továbbiakban: az egyezmény) jóváhagyásakor teendő, az egyezmény 21. cikke szerinti nyilatkozat
      A biztosítási szerződések egyes típusainak az egyezmény hatálya alóli kizárásáról szóló ezen nyilatkozat célja bizonyos olyan biztosítási kötvény jogosultak, biztosított felek és kedvezményezettek védelme, akik az EU belső jogszabályainak értelmében különleges védelemben részesülnek.

                  (1)

                  Az Európai Unió az egyezmény 21. cikkének megfelelően nyilatkozik arról, hogy – az alábbi (2) bekezdés szerinti kivételekkel – biztosítási szerződésekre nem alkalmazza az egyezményt.

                  (2)

                  Az Európai Unió a következő esetekben alkalmazza az egyezményt a biztosítási szerződésekre:

                              a)

                              amennyiben a szerződés viszontbiztosítási szerződés;

                              b)

                              amennyiben a joghatósági megállapodás a jogvita keletkezését követően jött létre; vagy

                              c)

                              amennyiben az egyezmény 1. cikke (2) bekezdésének sérelme nélkül, a joghatósági megállapodás a biztosítási szerződés megkötésének időpontjában azonos szerződő államban lakóhellyel, székhellyel vagy szokásos tartózkodási hellyel rendelkező biztosítási kötvény jogosult és biztosító között jött létre, és amely a káresemény külföldön történő bekövetkezése esetén is az említett állam bíróságainak joghatóságát köti ki, amennyiben az ilyen megállapodás az említett állam jogával nem ellentétes; vagy

                              d)

                              amennyiben a joghatósági megállapodás olyan biztosítási szerződéssel kapcsolatos, amely a következő, nagykockázatnak minősített kockázatok közül egyre vagy többre vonatkozik:

                                          i.

                                          minden olyan kár vagy veszteség, amely a következők kereskedelmi célú használatával kapcsolatos veszélyből származik vagy az alábbiakat érinti:

                                                      a)

                                                      tengerjáró hajók, part menti vagy nyílt tengeri létesítmények vagy folyami és csatornán használt hajók, tavi hajók;

                                                      b)

                                                      légi járművek;

                                                      c)

                                                      vasúti gördülőállomány;

                                          ii.

                                          fuvarozott áru vagy poggyász károsodása vagy azt érintő veszteség, tekintet nélkül a szállítás módjára;

                                          iii.

                                          olyan felelősség – az utasok testi sérülésének, valamint poggyászuk elvesztésének és kárának kivételével –, amely a következők használatából vagy üzemeltetéséből származik:

                                                      a)

                                                      az i. pont a) alpontjában említett tengerjáró hajók, létesítmények vagy hajók;

                                                      b)

                                                      légi járművek, amennyiben azon szerződő államnak a joga, amelynek területén a légi járművet lajstromozták, nem tiltja az ilyen kockázatok biztosítását érintő joghatósági megállapodást;

                                                      c)

                                                      vasúti gördülőállomány;

                                          iv.

                                          minden felelősség – az utasok testi sérülésének, valamint poggyászuk elvesztésének és kárának kivételével –, a ii. pont szerinti fuvarozott áruval vagy poggyásszal okozott veszteséggel vagy kárral kapcsolatban;

                                          v.

                                          az i. pontban említett hajók, létesítmények, légi járművek vagy vasúti gördülőállomány használatával vagy üzemeltetésével kapcsolatos pénzügyi veszteség, különösen fuvar- vagy charterveszteség;

                                          vi.

                                          az i–v. pontban említett kockázatokkal kapcsolatos kockázatok vagy érdekek;

                                          vii.

                                          hitelkockázatok és kezesi biztosítási kockázatok abban az esetben, ha a biztosításikötvény-tulajdonos hivatásszerűen ipari vagy kereskedelmi tevékenységet folytat, illetve szellemi szabadfoglalkozású, valamint az ilyen tevékenységhez kapcsolódó kockázatok;

                                          viii.

                                          minden egyéb olyan kockázat, amelynek esetében a biztosításikötvény-tulajdonos által folytatott üzleti tevékenység a következő kritériumok közül legalább kettőt meghalad:

                                                      a)

                                                      6,2 millió EUR összegű mérlegfőösszeg;

                                                      b)

                                                      12,8 millió EUR összegű nettó forgalom;

                                                      c)

                                                      a pénzügyi év során átlagosan 250 alkalmazott.

      II. MELLÉKLET
      Az Európai Unió által a joghatósági megállapodásokról szóló, 2005. június 30-i Hágai Egyezmény (a továbbiakban: az egyezmény) jóváhagyásakor teendő egyoldalú nyilatkozat
      Az Európai Unió az alábbi egyoldalú nyilatkozatot teszi:

         „Az Európai Unió nem zárja ki annak lehetőségét, hogy az egyezmény alkalmazása során szerzett tapasztalatok fényében a későbbiekben megfontolja az egyezmény 21. cikke szerinti nyilatkozata fenntartásának szükségességét.”


title: A Tanács határozata (1975. március 3.) a Közösségnek a szárazföldi eredetű tengerszennyezés megelőzéséről szóló egyezményhez csatolt III. Állásfoglalás alapján létrehozott ideiglenes bizottságban való részvételéről

text:
Fontos jogi nyilatkozat

|

31975D0438

Hivatalos Lap L 194 , 25/07/1975 o. 0022 - 0022 finn különkiadás fejezet 15 kötet 1 o. 0228  spanyol különkiadás fejezet 15 kötet 1 o. 0122  svéd különkiadás fejezet 15 kötet 1 o. 0228  portugál különkiadás fejezet 15 kötet 1 o. 0122

		A Tanács határozata(1975. március 3.)a Közösségnek a szárazföldi eredetű tengerszennyezés megelőzéséről szóló egyezményhez csatolt III. Állásfoglalás alapján létrehozott ideiglenes bizottságban való részvételéről(75/438/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre, és különösen annak 235. cikkére,tekintettel a Bizottság javaslatára,tekintettel az Európai Parlament véleményére [1],mivel a szárazföldi eredetű tengerszennyezés megelőzéséről szóló, 1974. február 21-i egyezmény záróokmányához csatolt III. Állásfoglalás egy, az egyezmény aláíróinak képviselőiből álló ideiglenes bizottság létrehozását ajánlja;mivel ezen egyezményt a 75/437/EGK [2] határozattal a Közösség nevében megkötötték;mivel az ideiglenes bizottságban a Közösség képviselőit ki kell jelölni,A KÖVETKEZŐKÉPPEN HATÁROZOTT:Egyetlen cikkA szárazföldi eredetű tengerszennyezés megelőzéséről szóló egyezmény hatálybalépéséig fel kell hatalmazni a Bizottságot egyezmény záróokmányához csatolt III. Állásfoglalás alapján létrehozott "ideiglenes bizottság" munkacsoportban a Közösség képviseletére.Kelt Brüsszelben, 1975. március 3-án.a Tanács részérőlaz elnökJ. Keating[1] HL C 127., 1974.10.18., 32. o.[2] HL L 194., 1975.7.25., 5. o.--------------------------------------------------